

**คำสั่งคณะกรรมการกองทุนหลักประกันสุขภาพเทศบาลตำบลนาเหรง**

**ที่ 1 /2562**

**เรื่อง แต่งตั้งคณะอนุกรรมการสนับสนุนการจัดบริการดูแลระยะยาวสำหรับผู้สูงอายุที่มีภาวะพึ่งพิง**

.............................................

ตามที่ เทศบาลตำบลนาเหรง ได้เข้าร่วมดำเนินงานตามโครงการดูแลระยะยาวด้านสาธารณสุขสำหรับผู้สูงอายุที่มีภาวะพึ่งพิง และได้แต่งตั้งคณะอนุกรรมการสนับสนุนการจัดบริการดูแลระยะยาวสำหรับผู้สูงอายุที่มีภาวะพึ่งพิง ตามคำสั่งคณะกรรมการกองทุนหลักประกันสุขภาพ เทศบาลตำบลนาเหรง ที่ 2/2559 ลงวันที่ 10 เดือน มกราคม พ.ศ.2559 โดยมีหน้าที่พิจารณาจัดหา กำหนดอัตราการชดเชยค่าบริการและเห็นชอบให้ศูนย์พัฒนาคุณภาพชีวิตผู้สูงอายุในชุมชน หรือหน่วยบริการ หรือสถานบริการเข้าร่วมจัดบริการดูแลระยะยาวด้านสาธารณสุขสำหรับผู้สูงอายุที่มีภาวะพึ่งพิง ตามข้อ 7/1 แห่งประกาศคณะกรรมการหลักประกันสุขภาพ เรื่อง การกำหนดหลักเกณฑ์เพื่อสนับสนุนให้องค์กรปกครองส่วนท้องถิ่น ดำเนินงานและบริหารจัดการกองทุนหลักประกันสุขภาพในระดับท้องถิ่นหรือพื้นที่ (ฉบับที่ 2) พ.ศ.2559 แต่เนื่องจากคณะกรรมการหลักประกันสุขภาพแห่งชาติ ได้ออกประกาศคณะกรรมการหลักประกันสุขภาพ เรื่อง หลักเกณฑ์เพื่อสนับสนุนให้องค์กรปกครองส่วนท้องถิ่นดำเนินงานและบริหารจัดการระบบจัดการระบบหลักประกันสุขภาพในระดับท้องถิ่นหรือพื้นที่ พ.ศ.2561 ขึ้นใหม่

ดังนั้น เพื่อให้การดำเนินงานตามโครงการดูแลระยะยาวด้านสาธารณสุขสำหรับผู้สูงอายุที่มีภาวะพึ่งพิงในพื้นที่ของเทศบาลตำบลนาเหรง เป็นไปอย่างมีประสิทธิภาพและบรรลุวัตถุประสงค์ของโครงการจึงยกเลิกคำสั่งคณะกรรมการกองทุนหลักประกันสุขภาพเทศบาลตำบลนาเหรง ที่ 2/2559 ลงวันที่ 10 เดือน มกราคม พ.ศ.2559 และอาศัยอำนาจตามความ ข้อ 18 และข้อ 19 แห่งประกาศคณะกรรมการหลักประกันสุขภาพแห่งชาติ เรื่อง หลักเกณฑ์เพื่อสนับสนุนให้องค์กรปกครองส่วนท้องถิ่นดำเนินงานและบริหารจัดการระบบกองทุนลักประกันสุขภาพในระดับท้องถิ่นหรือพื้นที่ พ.ศ.2561 และตามมติที่ประชุมคณะกรรมการกองทุนหลักประกันสุขภาพเทศบาลตำบลนาเหรง ครั้งที่ 2/2562 วันที่ 25 มีนาคม 2562 จึงแต่งตั้งคณะอนุกรรมการสนับสนุนการจัดบริการดูแลระยะยาวสำหรับผู้สูงอายุที่มีภาวะพึ่งพิงในพื้นที่ ดังนี้

1.นายกเทศมนตรีตำบลนาเหรง เป็นประธานอนุกรรมการ

2.นายเชวงศักดิ์ ผ่องแผ้ว ผู้แทนกรรมการกองทุนฯ เป็นอนุกรรมการ

4.ผู้อำนวยการโรงพยาบาลนบพิตำ เป็นอนุกรรมการ

5.สาธารณสุขอำเภอนบพิตำ เป็นอนุกรรมการ

6.ผู้อำนวยการโรงพยาบาลส่งเสริมสุขภาพตำบล บ้านท่าพุด เป็นอนุกรรมการ

7.นางยุวดี ชามทอง ผู้จัดการดูแลระยะยาวฯ เป็นอนุกรรมการ

2

8.นางสาวกาญจนา จิตรพงศ์ ผู้ช่วยเหลือดูแลผู้สูงอายุฯ เป็นอนุกรรมการ

9.ปลัดเทศบาลตำบลนาเหรง เป็นอนุกรรมการและเลขานุการ

10.หัวหน้าสำนักปลัดเทศบาล เป็นอนุกรรมการและผู้ช่วยเลขานุการ

ให้คณะอนุกรรมการสนับสนุนการจัดบริการดูแลระยะยาวสำหรับผู้สูงอายุที่มีภาวะพึ่งพิง มีอำนาจหน้าที่พิจารณาอนุมัติโครงการ แผนการดูแลรายบุคคล รวมถึงค่าใช้จ่ายตามแผนการดูแลรายบุคคลสำหรับผู้สูงอายุที่มีภาวะพึ่งพิง ของศูนย์พัฒนาคุณภาพชีวิตผู้สูงอายุในชุมชน หน่วยบริการหรือสถานบริการ เพื่อให้ผู้สูงอายุที่มีภาวะพึ่งพิงได้รับบริการตามชุดสิทธิประโยชน์และตามอัตราที่กำหนด โดยให้ถือปฏิบัติตามประกาศ ระเบียบและข้อกฎหมายที่เกี่ยวข้องโดยเคร่งครัด

ทั้งนี้ ตั้งแต่บัดนี้เป็นต้นไป

สั่ง ณ วันที่ 1 เดือน เมษายน พ.ศ. 2562

สุรศักดิ์ วงษ์อำไพวรรณ

(นายสุรศักดิ์ วงษ์อำไพวรรณ)

ปลัดเทศบาล ปฏิบัติหน้าที่

นายกเทศมนตรีตำบลนาเหรง

ประธานกรรมการกองทุนหลักประกันสุขภาพเทศบาลตำบลนาเหรง